Tony Blair

Anthony Charles Lynton Blair (født 1953) er en britisk jurist og politiker (Labour) som var statsminister i Storbritannia fra 1997 til 2007. Han var medlem av det britiske Underhuset mellom 1983 og 2007. Han er utdannet jurist, med arbeidsrett som spesialfelt.

Blair var talsmann i arbeidsspørsmål fra 1989 til 1992. Fra 1992 var han innenrikspolitisk talsmann frem til han overtok som leder for partiet i 1994, etter at John Smith brått døde. Blair representerte, som Smith, en partistrategi kalt New Labour, som førte partiet inn mot det politiske sentrum.

 Barndom og oppvekst 
Tony Blair ble født 6. mai 1953 i Edinburgh i Skottland. Faren Leo Blair var advokat og aktiv i det konservative partiet. Blair ble utdannet ved Fettes College i Edinburgh (også kjent som «Skottlands Eton»). Han har en eldre bror, Sir William Blair, som var dommer i Høyesterett, og han har en yngre søster, Sarah. Blair tilbrakte de første 19 månedene av sitt liv i familiens hjem i Paisley Terrace i Willowbrae-området i Edinburgh.

I 1940-årene hadde hans familie bodd tre og et halvt år i Adelaide i Australia, hvor hans far arbeidet som foreleser i juss ved University of Adelaide. Blair-familien bodde i nærheten av universitetet, i forstaden Dulwich. Familien returnerte til Storbritannia i 1950. Tony tilbrakte resten av sin barndom i Durham i England, hvor hans far underviste ved Universitetet i Durham.

 Statsminister 
Blair ble en av Europas ledende reform-sosialdemokrater, og hans navn er særlig knyttet til «New Labour». Ved valget i 1997 gjorde Labour under Blairs ledelse sitt beste valg noensinne og fikk 419 mandater inn i Underhuset.

Ved valget i 2001 beholdt partiet nesten det samme flertallet med 413 mandater. Ved valget i 2005 ble Tony Blair den første Labour-lederen som hadde vunnet tre valg på rad, men Labours flertall ble betydelig lavere denne gangen, med 356 mandater.

Etter terrorangrepet 11. september 2001 var Storbritannia dypt involvert i krigen mot terror, og britiske soldater ble sendt til krigene i Irak og Afghanistan.

Blair gjennomførte mange konstitusjonelle reformer, blant annet med eget parlament for Skottland, en nasjonalforsamling i Wales, og det britiske Overhuset fikk mindre makt. Han gjorde fremskritt i fredsprosessen i Nord-Irland, og like før han gikk av som britisk statsminister, fikk han på plass en samlingsregjering i Nord-Irland.

 Avgang som statsminister 
Blair annonserte sin avgang som statsminister i juni 2007. Hans etterfølger ble Gordon Brown, som den 24. juni 2007 overtok som Labours leder og som statsminister tre dager senere.

 Etter avgangen som statsminister (2007–nåtid) 
Blair ble utnevnt som offisiell utsending til Midtøsten for FN, EU, USA og Russland. Blair sa han fra seg setet i parlamentet ved utnevnelsen i FN. I januar 2008 tok han på seg oppgaver for JPMorgan Chase som rådgiver og han rådga også Zurich Financial Services. Blair ble også en etterspurt foredragsholder.Lectures see Tony Blair earnings jump over £12m  The Times, 29 October 2008 Han underviste også ved Yale University i 2008.  Blair har også tjent UI Energy Corporation som rådgiver, noe som har ledet til stor mediaoppmerksomhet i Storbritannia. Blair etablerte i 2009 firmaet Tony Blair Associates for å følge opp sine forretningsinteresser.Tony Blair Inc: a nice little earner The Sunday Times, 22 February 2009

I oktober 2007 var det spekulasjoner i internasjonal presse at Blair kunne bli den første presidenten i Europarådet, en stilling som skulle besettes for første gang i 2009. Gordon Brown støttet han i saken. Herman Van Rompuy ble senere utnevnt i stillingen.

Blair har også skrevet sine memoarer, The Journey, som kom ut i 2010.Tony Blair's memoirs title change strikes a less 'messianic' tone Robert Booth The Guardian 12 July 2010

I etterkant av invasjonen av Irak i 2003, har Blair vært anklaget for krigsforbrytelser fra flere hold, inkludert Erkebiskop Desmond Tutu, Harold Pinter, George Galloway og Arundhati Roy har bedt om en rettssak ved Den internasjonale domstolen i Haag.

 Religion 
Han er gift med advokaten Cherie Booth, en praktiserende katolikk, og deres barn oppdras katolsk. Tony Blair ble oppdratt som anglikaner, men han har gått til messe i den katolske Westminsterkatedralen hver søndag. Han har uttrykt ønske om å få katolsk kommunion, men ble forklart at eukaristien er reservert for døpte katolikker. Mot slutten av Blairs regjeringstid ble det spekulert i om han ønsket å konvertere til katolisisme, og fredag 21. desember 2007, et halvt år etter at han hadde gått av, konverterte han under en seremoni i London. Blair er den britiske statsministeren med den tetteste forbindelsen til den katolske kirke noensinne. Om han hadde konvertert i sin regjeringsperiode ville dette skapt sterke politiske bølger ettersom det er en lang historie med konflikter mellom katolikker og protestanter på De britiske øyer, noe som har skapt regjeringskriser både i middelalderen og i nyere tid, som i Nord-Irland.

 Æresbevisninger 
Blair mottok i 1999 Karlsprisen for sitt bidrag til fred i Nord-Irland og Storbritannias arbeid i EU.Karlsprisens internettside: Der Karlspreisträger 1999  besøkt 29. juni 2014 31. desember 2021 ble han utnevnt til ridder av Hosebåndsordenen.

 Referanser 

 Eksterne lenker 







Kategori:Britiske statsministre
Kategori:Britiske parlamentsmedlemmer for Labour
Kategori:Britiske jurister
Kategori:Sosialdemokratiske ledere
Kategori:Hosebåndsordenen
Kategori:Kongressens gullmedalje
Kategori:Medlemmer av Det kongelige råd (Storbritannia)
Kategori:Presidentens Frihetsmedalje
Kategori:Karlsprisen
Kategori:Personer fra Edinburgh
Kategori:Personer fra North Lanarkshire
Kategori:Personer fra City of Durham
Kategori:Personer fra krigen mot terror